היי, אני ארמונד קולינס
ואני מחויב לאוניברסיטת דרום קליפורניה.
אוניברסיטת דרום קליפורניה -
ארמונד קולינס בן 17 -
רכז ממוצע כדורים חוזרים למשחק: 11 -
אני טייריק ויליאמס ואשחק באוניברסיטת וירג׳יניה.
אוניברסיטת וירג׳יניה -
מוסד לעבריינים צעירים במרילנד -
טייריק ויליאמס בן 17 -
ממוצע נקודות למשחק: 21 -
אני ראמל אוונס
ואני אשחק בסי-בי-איי...
בסין.
בייג׳ינג -
ראמל אוונס בן 16 -
ממוצע נקודות למשחק: 18 -
היי, מה קורה? אני דיאנדרה רייט.
נראה שאלמד באוניברסיטת טקסס או באוניברסיטת ג׳ורג׳טאון
או באוניברסיטת אינדיאנה.
אני כבר אעדכן אתכם.
אתם יודעים מי אני?
תעזבו אותי, בבקשה!
זה לא בסדר.
תעזבו אותי!
תשחררו אותי!
תשחררו אותי! תשחררו אותי. תשחררו אותי.
דיאנדרה רייט בן 17 -
ממוצע נקודות למשחק: 27 ממוצע אסיסטים למשחק: 8 -
סוואגר וומ״ו -
קריס, את בסדר?
כבר שכחתי איך זה להיות בסדר.
אני מבין אותך.
אתמול בערב, פיל, דרו ומוסה יצאו בהצהרה.
שמעתי.
הם החיילים שלי.
אתה יודע שאתם ממש טיפשים, נכון?
לא הייתי מנסח את זה ככה, אבל אנחנו בטח לא חכמים.
הפוסט שלך באינסטגרם הפך אותך למפורסמת.
מיליון צפיות כי העמדת אותם במקום.
כולם מתנהגים כאילו שקרה לי משהו לא רציני.
זה לא משהו לא רציני.
זה מעולם לא היה.
יש לנו היום משחק במסגרת מחויבות קהילתית.
משהו שאורגן על ידי המאמן אייק ותוכנית סוואגר וומ״ו של מג.
בית הספר לא קשור לזה, אז אני יכול לשחק.
אם ישעו את כולנו מתוכנית הכדורסל של סידר קוב,
היום אנחנו עשויים לשחק כדורסל יחד בפעם האחרונה.
ומה עם העניינים המשפטיים?
אימא שלי מארגנת קמפיין כתיבת מכתבים לתובע המחוזי.
נעלי ״גלדיאטור״ השיגו לנו עורכת דין מעולה.
ואני משתדל לא להילחץ מכל מה שקורה.
זה טוב, ג׳ייס.
אני צריכה לזוז.
אם כבר מדברים על להתפרסם, ראיתי את הקלטת הלוהטת שלך ברשת.
סרטון הנשיקה?
בכל מקרה זה כבר לא רלוונטי.
מה? היא שברה לך את הלב או משהו?
תאמיני לי, אם ארצה שישברו לי את הלב, אני אדע בדיוק למי לפנות.
מה זה אמור להביע?
סליחה?
אחרי כיתה י״א אתה אמרת שאתה זקוק למרחב.
אמרתי את זה כי את אמרת שאת צריכה זמן
כדי להתמקד בשיפור יכולות המשחק שלך.
אבל אני שמח שהולך לך ממש טוב עם...
- רודריק. - בדיוק.
כן. זו תקופה קצת מטורפת.
אז החלטנו לקחת הפסקה.
ספגנו הרבה אש.
לא כל אחד יכול להתמודד עם זה.
תפגיז במשחק, אוקיי?
כמו תמיד.
- בוקר טוב, המאמנת מג. - בוקר טוב.
- המאמן אייק. - בוקר טוב, מוס.
תעלה לאוטובוס. הראשונים מקבלים את המקומות הכי טובים.
תודה.
אבא ואני דיברנו על זה.
אנחנו לא חושבים שכדאי שתלך.
אני לא צריך את האישור של בית הספר.
זו הקבוצה שלי.
ואין זמן טוב מעכשיו לעמוד לצידם.
הם יקיימו משחק ראווה בבית כלא.
ועד סוף השבוע חלק מהם עלולים לשבת בכלא בעצמם.
- זה בית מעצר לנוער. - צריך להימלט מהספינה לפני שהיא טובעת.
התשובה היא לא.
האוטובוס יוצא בעוד עשר דקות.
דיברנו על זה.
וזה לא הגיוני.
אני לא מרגישה בנוח עם קבוצת הנערים האלה.
- הנערים האלה הם החברים שלי. - אני לא מרגישה בנוח גם עם זה.
וזו הבעיה שלך.
אני מתכוון לשחק.
לא חתמתי על טופס ההסכמה,
ואני לא מתכוונת לחתום אליו.
זה דפוק לגמרי.
איך אנחנו יכולים להרשות לעצמנו לשכור עורך דין, אימא?
אנחנו לא יכולים.
אבל אלונזו מנעלי ״גלדיאטור״ טיפל בזה.
הוא רק ביקש שלא נדבר על זה.
היי, אימא.
הכול יהיה בסדר.
נכון, יהיה בסדר.
אני מסכימה עם החלטתך להישאר בבית.
ניקולס, לפעמים צריך לשים את טובת הקבוצה במקום הראשון.
אבל לפעמים צריך לשים את טובתך במקום הראשון.
מה קורה, אחי?
שאר השחקנים ביטלו או לא השיבו להודעה שלי.
החמישייה הפותחת שלנו נמצאת באוטובוס.
אני יודעת שאמרנו שנגיע,
אבל אני רק רוצה לוודא שאנחנו מרגישים בסדר עם העיתוי הזה.
אני חושב שזה הכרחי.
אני לא יודע מה לחשוב.
אולי זה משהו שהנערים זקוקים לו.
עם כל הכבוד, אני יודע למה הילד שלי זקוק.
בואו נעשה את זה.
אוקיי.
היי, חכה רגע.
מה קורה, המאמן?
מה קורה, רויאל?
אוקיי.
המנהל הספורטיבי שלנו לא מת עליי.
לתת לך ממחטה?
אני לא מתבכיין, אבל הוא עשוי לפטר אותי.
זה לא שאתגעגע לעבוד איתו,
אבל אני אתגעגע לבית הענקי שהוא השיג לי ולטוניה.
גם אני.
מוסד לעבריינים צעירים במרילנד -
אנחנו שמחים שבאתם לבקר.
אני רק צריך לתת לבטי לבצע את עבודתה. תחפשי.
קדימה. תחפשי.
קדימה.
- רגע, אני מכיר אותך. - היי.
- אני פיל מרקסבי, מר קרלוס. - נעים להכיר אותך, מר פיל.
- נעים להכיר. - בסדר גמור.
- שלום, מר קרלוס. אני ג׳ייס קרסון. - מה שלומך, בנאדם?
- יופי. - מה קורה, אחי?
מה קורה, אייקי?
בנאדם, לא ראיתי אותך מאז שהיית זאטוט.
בנאדם, מה שלום המשפחה?
- כולם בסדר, אדוני. כולם בסדר. - פנטסטי.
כולם, זה ג׳ון קרלוס, אוקיי?
- כן. - הוא היה באולימפיאדה בשנת 1968.
אני רוצה שתראו את זה.
האיש הזה הוא גיבור עבור רבים מאיתנו.
ארה״ב -
הוא הניף את אגרוף שמאל באוויר בזמן ההמנון הלאומי.
הוא אהב את ארצו מספיק כדי לקרוא עליה תיגר.
אוקיי קדימה, תציגו את עצמכם.
- ד״ר קרלוס, אני נעים ראחים. - בסדר גמור, בנאדם. בסדר גמור.
- מוסה ראחים. לכבוד הוא לי, אדוני. - כן.
- דרו מרפי, אדוני. - בסדר גמור, בנאדם.
- רויאל יוז. - נעים להכיר, בנאדם.
- ניק מנדז. תודה על הכול. - בסדר גמור, ניק.
- מייגן ביילי. - תודה, המאמנת.
טוב. עכשיו אני רוצה לשאול אתכם שאלה.
מהו ספק שירותי בריאות הנפש הגדול בארה״ב?
כן, פיל.
- בתי כלא. - נכון מאוד.
בתי כלא, מתקני כליאה ובתי מעצר לנוער.
בארה״ב, רוב האנשים הסובלים ממחלה נפשית נמצאים מאחורי סורג ובריח.
ומספר האנשים שאנחנו מכניסים למאסר, ביחס לאוכלוסייה, הוא הגבוה בעולם.
ונכון לעכשיו
מספר השחורים הנמצאים בבתי סוהר ברחבי המדינה גבוה יותר
ממספר השחורים ששועבדו לפני מלחמת האזרחים.
מערכת בתי הכלא הפכה למטעי העבדים החדשים.
זה נשמע לכם בעייתי?
- כן. - בהחלט, אדוני.
החבר׳ה הצעירים שם,
שתשחקו נגדם היום,
מסתובבת שמועה שהם עומדים לכסח אתכם.
ולכן אני רוצה שתחשבו
כמוהם, תניחו שאתם עומדים לכסח אותם.
בסדר?
טוב, חבר׳ה, אני רוצה שתזכרו משהו כשתעלו לשחק היום:
מנצחים נולדים על המגרש.
אלופים נולדים מחוץ למגרש.
- תודה. - כן, אדוני.
ועכשיו נעבור לסמלת המפטון.
- שלום. - שלום. היי.
במוסד לעבריינים צעירים במרילנד מרצים מאסר בנים
בני 17-13.
לאף אחד מהאנשים שתפגשו היום לא יהיה נשק,
ותפגשו רק את הצעירים
שהפגינו התנהגות טובה.
אני אפצל אתכם לקבוצות ואתן לכם לבקר בכיתות שונות.
כפי שמר קרלוס ציין,
אנחנו רוצה שהצעירים שלנו ילמדו בקולג׳
לכן אנחנו מעודדים אתכם לשוחח איתם.
- בסדר? - בסדר.
- תודה. - בואו נרשום את כולכם.
תודה.
פיל מרקסבי, מוסה ראחים, דרו מרפי וכמובן
ג׳ייס קרסון, נסעו למקום שמושך המון תשומת לב
ובבת אחת הביכו את סידר קוב.
ארבעה מהחמישייה הפותחת שלנו עלולים לקבל מאסר או מאסר על תנאי.
ואתה, חברי, נושא במידה רבה באחריות לכך.
איך אני קשור?
שכנעת את ההנהלה שאקבל את אייק לתפקיד המאמן הראשי.
אילו הוא היה משמש דוגמה טובה יותר,
היה אפשר להשתלט על כל הסיפור הזה.
אז אפשר להניח
שאתה שוקל את היתרונות ואת החסרונות בסילוקם.
המוסד הזה חשוב יותר מהנערים.
שום דבר לא חשוב יותר מהנערים.
המוסד הזה חשוב יותר מארבעת הנערים האלה.
ואני מניח שאנחנו לא היחידים שאתה צריך להציל.
הוועד המנהל של מועצת הספורטאים המאוחדת של מרילנד
צריך לקחת את המושכות לידיים.
תקשיב, שנינו יודעים כמה הם נוקשים.
כמה מאופקים הם רוצים שהספורטאים שלהם יהיו.
אם סידר קוב תסלק את רביעיית סידר קוב, כפי שמכנים אותם,
או אם ״גלדיאטור״ יפסיקו לתת חסות,
זה יעשה יחסי ציבור רעים לנו ולכם. אבל...
אתה מציע שניתן למועצת הספורטאים המאוחדת של מרילנד להיות הרעים.
הם ינתחו את שרשרת האירועים, יפסקו לגבי העתיד שלהם
ואנחנו נלך בעקבותיהם?
אני חושב שהליכה בעקבות ההמלצות השמרניות שלהם
עשויה להיות הצעד הנכון.
חשבתי שאתה מגלה אהדה כלפי שחקני סוואגר.
זה נכון במאה אחוז.
אבל כמו שאמרת, הם לא היחידים שצריך להציל, נכון?
״מה קורה לחלום דחוי?
הוא מתייבש כמו צימוק?
או מתמגל כמו כיב?
מצחין כמו בשר מרקיב?
אולי מגליד הוא מבחוץ... כמו סירופ מתקתק?
אולי קורס הוא כמו ממשא לוחץ.
או אולי הוא מתפוצץ?״
מה לדעתך לנגסטון יוז מנסה לומר בשיר הזה?
מי שלא מקבל הזדמנויות או לא יודע מה הוא רוצה לעשות בחיים
עשוי להפסיק לחלום.
וכשאתה מפסיק לחלום, עשויים לקרות לך דברים רעים ולא שפויים.
אתה כבר לא שפוי.
תירגע.
תודה.
שמתי לב שאחד המבקרים שלנו מכיר את היצירות של לנגסטון יוז.
אני צודקת?
סליחה. כן.
אימא שלי הייתה מקריאה לי את השירים שלו
כשהיא הייתה בכלא.
אם אפשר לשאול, כמה זמן היא הייתה במאסר?
שנתיים.
אתה זוכר את שורות אחד השירים?
- אני חושב שכן. - נשמע לשמוע.
בוא תצטרף אלינו.
״ובכן, בני, אספר לך:
חיי לא היו גרם מדרגות נוצץ.
היו הם מלאי נעצים...
שבבי עץ בולטים
ולוחות עץ שבורים,
לא היו הם מכוסי שטיחים.
אך כל העת
טיפסתי,
הגעתי לישורות...
ולפינות...
לפעמים טיפסתי באפלה
היכן שמאז ומעולם לא היה מאור.״
״אז בני, אל תפנה לאחור.
אל תפסיק לטפס במדרגות
כי קשה.
אל תיפול...
כי אני עוד ממשיכה, יקר שלי,
אני ממשיכה לטפס.
חיי לא היו גרם מדרגות נוצץ.״
כל הכבוד. תודה.
התלמידים שלנו הם מדעני העתיד.
הם יעסקו בגינון, הם יעבדו עם אנרגייה סולרית
ובסמסטר הזה הם עובדים עם מושבות דבורים
ומבינים כיצד הדבורים תורמות לכדור הארץ.
זה מדהים.
הדבר הכי מדכא אלימות בבית המעצר לנוער הזה
היה מגוון הקורסים המוצעים.
אפשר? הוא שיחק אצלי.
מוסד לעבריינים צעירים במרילנד אגף שיקום -
- מה שלומך, המאמן? - טוב לראות אותך, וינס.
- מה קורה, דרו? אחי. - ממש טוב לראות אותך, וינס.
היי.
ניסיתי ליצור איתך קשר.
תקשיב, אני מצטער. אני יודע. אני יודע.
...לכן אתם צריכים להתמודד עם הטענות ולא עם האנשים.
תלמידים, יש לנו היום כמה מבקרים ממכינת סידר קוב.
בואו נקבל אותם בברכה.
היי.
אז מי מכם הוא כוכב קבוצת הדיבייט?
- כוכב? - אתה מתכוון לרויאל.
זה משהו מיוחד מבחינתנו. תבין, זו כיתת הדיבייט שלנו
ואף פעם לא זכינו לנהל ויכוח תחרותי עם מישהו כמוך.
רק רגע. אני חושב שהייתה פה אי הבנה.
הצטרפתי לקבוצת הדיבייט רק הסמסטר והייתי מחליף,
אבל מישהו פרש ועכשיו אני הדובר הראשון.
- אבל אני לא חושב שזה... - אפילו המחליפים בסידר קוב נחשבים למובחרים.
זו תהיה חוויה מיוחדת עבורך לנהל ויכוח תחרותי עם אחד התלמידים שלנו.
מה התשובה, סידר קוב?
- סידר... - אני לא חושב שהוא משאיר לך ברירה.
כן.
טוב. קיבלתם את רשימת הסימוכין שלכם.
נושא הדיבייט הוא:
יום העצמאות של ארה״ב אמור להיות באחד בינואר 1863,
התאריך שבו נחתמה הצהרת האמנציפציה.
רויאל יוז בחר להגן על הנושא.
רויאל, הבמה שלך.
נושא הדיבייט: יום העצמאות של אמריקה אמור להיות באחד בינואר 1863,
יום חתימת הצהרת האמנציפציה.
לפי ספריית הקונגרס,
בארבעה ביולי 1776 הכרזת העצמאות הודיעה
על הפרדת המושבות מהממלכה המאוחדת.
בהכרזה נכתב, ״כל בני האדם נבראו שווים.״
אולם לא לכל בני האדם הייתה הזכות החוקית ליחס שווה.
לפי הארכיון הלאומי, באחד בינואר 1863
פורסמה הצהרת האמנציפציה.
אלפי עבדים זכו לצאת לחופשי בחברה בלתי צודקת
שבה נאמר לנו שאנחנו בקושי בני אדם.
אפרו-אמריקאים הסתלקו מהמטעים
ונטשו את ״בעליהם״.
עיתון ״פיטסבורג קורייר״ דיווח שקיבלנו את חירותנו החוקית.
אך עדיין התנכלו לנו, שללו מאיתנו את זכויותינו.
למעשה, שללו מאיתנו את הידיעה על חירותנו.
אולם אנחנו לא מציינים את היום הזה מפני שהאמנציפציה התממשה סוף סוף.
אנחנו מציינים את היום הזה בגלל ההכרזה על אמנציפציה.
תודה.
מרקוס ג׳ונסון.
כשאשתחרר בחודש הבא אחווה שמחה מהולה בעצב.
בואו נודה על האמת, לא אצטרך לשבת ליד גארי ולהתמודד עם הריח הרע מהפה שלו.
אבל אחי נמצא במוסד הזה.
כאילו, באמת, אחי הביולוגי יושב ממש שם.
תבינו, משחררים אותי על התנהגות טובה.
ואותו לא.
וכשאחזור הביתה אימא שלי תחבק אותי.
אבל היא עדיין תהיה עצובה
מפני שבנה השני לא יצא מפה.
כשהצהירו על האמנציפציה שלנו לכאורה,
לא סיפרו לאלפי אפרו-אמריקאים.
הידיעה מעולם לא הגיעה אליהם. וזה היה מכוון.
ב-19 ביוני 1865, שנתיים וחצי לאחר הצהרת האמנציפציה,
עבדים אפריקאים בטקסס גילו שהם חופשיים בפעם הראשונה.
היריב שלי צדק שאמריקה השתחררה מהשלטון הבריטי ב-1776,
אך לא כל אמריקה הייתה חופשייה.
הוא סותר את עצמו כשהוא מציע שנחגוג את הצהרת האמנציפציה
כחלק מהעצמאות שלנו,
בידיעה שמרבים מאיתנו נשללה הידיעה על אותה הצהרה.
האם זה לא בדיוק המצב שלי ושל אחי?
תבינו, כל עוד אחי הקטן נמצא במקום הזה...
לא באמת אהיה חופשי.
ועד שהידיעה הגיעה לאפרו-אמריקאים, ב-19 ביוני, גם הם לא היו.
זהו היום שבו באמת קיבלנו את עצמאותנו.
כי אנחנו לא יכולים לבשר על חירותנו עד שלא כולנו נתבשר על חירותנו.
- תודה. - כן.
טוב, בסדר. שקט, בבקשה. שקט.
אני רואה שחלקכם חושבים שמרקוס ניצח.
ברור.
כמו כל דבר בחיים, לא מספיק להיות מלאי תשוקה.
עליכם להיות גם ממושמעים.
עליכם להיות מוכנים ועליכם להכיר את הכללים.
מרקוס, ציטטת מחקר כלשהו?
ציטטתי את עצמי.
אז לא ציטטת אף אחד מהמחקרים שצוינו ברשימת הסימוכין?
שורת הסיום שלך הייתה, ״אנו לא יכולים לבשר על חירותנו עד שלא כולנו נתבשר על חירותנו.״
את מי ציטטת?
את מרקוס ג׳ונסון.
סלח לי, מר מילר. לדעתי מרקוס היה מבריק.
הוא אכן מבריק. הוא מבריק.
ובכל זאת אתה המנצח, מר רויאל יוז.
אני רוצה להודות לקמדן ולמרגריט על האירוח.
הגענו להישגים אדירים בסידר קוב.
יש לנו שני מורים אפרו-אמריקאים,
מורה ממוצא לטיני ומורה ממוצא אסייתי.
יש לנו מנהל ספורטיבי אפרו-אמריקאי,
מאמן כדורסל אפרו-אמריקאי
ומורה לרבגוניות ולהכלה אפרו-אמריקאית.
כשהבת שלי הייתה בכיתה י׳ לא היה לנו אף מורה אפרו-אמריקאי.
למעשה, המורה לספרדית לא היה דובר ספרדית.
אבל כעת עלינו להמשיך להנהיג בשביל הילדים שלנו בקהילה.
ולמרבה הצער, זה אומר שאנחנו חייבים לדבר על ארבעת שחקני הכדורסל שלנו
שהודו במעשים פליליים.
רביעיית סידר קוב.
רק רגע, נינה. הם לא מכרו סמים.
הם היו, להבנתי,
נערים בני 14 שהגנו על בחורה צעירה שעברה התעללות.
אבל הם תקפו אותו בסמטה.
הם כמעט הרגו אותו במכות,
וג׳נה קרסון רוצה שאנחנו נכתוב מכתבים למענם.
ראיתם את הסרטון? הוא מדאיג למדי. מה...
עכשיו אני יודעת למה אני תמיד עסוקה מדי מכדי לבוא לפגישות שלכם.
אתם לא יודעים כלום על הבן שלי.
אף אחד לא רצה להעליב אותך, ג׳נה. אנשים פשוט דיברו בחופשיות.
אני אשמח לדבר בחופשיות עם חבורת הבורגנים הפלצניים והמנהיגים המתחזים שאתם.
ג׳ייס קרסון הוא תלמיד עם ממוצע 88.
הוא הולך להתאמן אחרי בית הספר והוא ממשיך להתאמן אחרי האימון,
ואז הוא צריך ללמוד.
ולא רק מוסר העבודה שלו הופך אותו לאדם טוב.
אלא גם הלב שלו.
והאהבה שלו לחבריו.
אין לכם שמץ של מושג מה הוא היה צריך לעבור כדי להפוך למי שהוא היום.
אתם יכולים לדבר על חבריו לקבוצה כמה שאתם רוצים.
אתם יכולים לדבר עליו כמה שאתם רוצים. אתם יכולים לדבר עליי כמה שאתם רוצים.
ובאותה הזדמנות, חבורת יומרניים שכמותכם,
אל תשכחו לנשק לי בתחת.
ג׳נה, חכי. חכי רגע. חכי... ג׳נה.
- ג׳נה, חכי. בחייך. תעצרי רגע. - היא לא הייתה צריכה לדבר ככה.
חכי.
אתה בדיוק כמוהם.
רגע. תעצרי לרגע. את לא צריכה להתרגז כל כך.
סליחה?
כולנו נמצאים פה כי אנחנו רוצים בטובת ילדינו.
אוקיי? תאמיני או לא, אכפת לי מהילדים של כולם.
אכפת לי מהילד שלך.
הוא עשה טוב לבן שלי. הוא היה שם בשביל סי-ג׳יי.
תודה. אני מעריכה את זה.
כן.
ולמרבה הצער, בגלל כל מה שקרה,
אני לא חושב שהוא יוכל להמשיך בסידר קוב.
אבל תני לי לעשות כמה טלפונים
ולבדוק אם אוכל לעזור לו להתקבל למקום שיתאים לו.
היי, סבתא.
שלחת את סרטון הביצועים למאמן?
ושון הוסיף לו מוזיקה?
בלי קללות, נכון? אני לא רוצה שיהיו קללות בסרטון הביצועים שלי.
כן, גברתי.
אני אשמור על הפה שלי.
אחרי המשחק היום
נוכל לספר לו שניצחתי את סוואגר.
כן. גם אני אוהב אותך.
אתם מוכנים לשלם לי?
בנאדם, יכסחו לכם את הצורה.
אז בוא תהמר על זה.
אני מתערב על שקית צ׳יטוס ועל חבילת אוראו שתפסידו.
לא, לא, בנאדם.
מה אתם אומרים שנתערב על עלות שיחות טלפון למשך לשבוע שלם?
אם ננצח, אתם תעבירו את הכסף לחשבון שלי.
אם אתם תנצחו, אני אעביר את הכסף.
בסדר, התערבנו.
סגור.
מה דעתך?
זה יפהפה.
עומד לרדת גשם.
השמיים בהירים, בנאדם.
אני אוהב גשם. הגשם שוטף הכול ואפשר להתחיל מהתחלה.
שמחתי להכיר אותך, ניקו.
אתם יודעים, בשני הביקורים האחרונים שהיו לנו מבתי ספר
המאמנים ומר קרלוס התחלפו.
מה זאת אומרת?
המאמנים שלהם אימנו את המוסד לעבריינים צעירים במרילנד
ומר קרלוס אימן את המבקרים.
זה מאפשר לחבר׳ה שלי לקבל הדרכה ממישהו אחר.
וגם, זה מאפשר לסוואגר
לקבל הדרכה מאגדה מהלכת.
בוא נעשה את זה.
- כל הכבוד, אחי. - טוב. אז בואו נלך.
טוב, אייקי. בוא נלך.
- מוכן? - מתחילים.
אוקיי.
תתרחק.
- מה קורה, אחי? - טוב לראות אותך, אח.
- כן. - היי, וינס. מה קורה?
אחים שלי.
- מה קורה, אח? טוב לראות אותך, אח. - טוב לראות אותך, אחי.
יופי. מה קורה, בנאדם?
- היי. הכול טוב, וינס? - אני הולך להראות לך מה זה, אחי.
נראה.
היי. יו, מוס.
הבנתי. בוא נעשה את זה.
קל מדי.
בנאדם, חיכיתי לזה כל השבוע.
אה, כן?
ג׳ייס קרסון.
דיאנדרה רייט.
עברו, כמה,
שלוש שנים מאז ששיחקנו בסבב האיי-בי-או יחד?
כן, משהו כזה. היית השני הכי טוב שם.
מטורף.
אני אראה לך מה זה היום.
אני אחכה לך.
טוב.
- מוכן? - נולדתי מוכן.
- אפודות שחורות לכאן. - קדימה!
אפודות לבנות לכאן.
אני מקווה שאתה מוכן.
- אני מקווה שאתה מוכן. - היי, קדימה.
הגנה צפופה!
השתניתי, ג׳ייס.
אתה יודע את זה. אתה יודע את זה.
קדימה. תורנו, תורנו.
- בוא לפה, אח קטן. - תתקשרו ביניכם! תתקשרו ביניכם!
תסלח לי.
- החלפת עמדות! שימו לב להחלפה. - תשאיר לו אבק, ג׳ייס!
תשאיר לו אבק.
ג׳ייס, קדימה. לחזור.
סוואגר וומ״ו 2 - מוסד לעבריינים 2 רבע ראשון -
תקשיב, תקשיב. אתה לא שוקל מספיק.
כדור.
תתקשרו ביניכם.
- כן, וינס! - קדימה, קדימה!
קדימה, מותק.
קדימה, חבר׳ה.
טעות שלי.
כן, אחי.
תנסה לקלוע.
היי, היי. תתקשרו זה עם זה.
אתה יודע מה טוב במקום הזה?
- מה? - קיבלתי את המספר שלי בחזרה.
בוא תראה לי.
הופה! קדימה!
היי, אתה עומד לעשות קופה על ההתערבות.
קדימה. תמסור לבחור הגדול. תמסור לבחור הגדול דרך המגרש!
- תמסור. תמסור. - קדימה, קח לו.
קדימה, חבר׳ה!
קדימה! קדימה!
זוזו, זוזו!
אורחים 60-59 בית רבע רביעי -
אתם חייבים לעבוד על ההגנה. תשתפרו בהגנה.
היי, יו! תעלו למעלה.
- מהר. - אני פה.
- שימו לב ל-21! - קדימה! אנרגיות!
עיניים על 21!
מיהו ״טעות שלי״ האמיתי?
אל תאבדו ריכוז.
היי, הגנה!
חמש שניות!
דרו, חכה.
- היי, תראה. - הגנה.
לך לשם! הגנה!
- לחזור, לחזור. - קח!
- הופה! - עשינו את זה.
סוואגר וומ״ו 63 - מוסד לעבריינים 62 תוצאה סופית -
סוואגר ניצחו.
הבטחנו לך לתת הופעה.
כל הכבוד, מותק. כל הכבוד. יופי.
בואו.
- כן. - כן.
כל הכבוד.
כן, אדוני, 21.
מה אנחנו עושים?
היינו אמורים להעביר מסר!
איזה בולשיט!
- היי, היי. תירגע. - זו הייתה ההזדמנות שלנו!
- זו הייתה ההזדמנות שלנו. - אוף.
תירגע. אני אטפל בזה.
- למה אתם מתקרבים אליי? תתרחקו. - אחי, תירגע. יו, הם חברים שלי, אחי.
- הם חברים שלי. - היי, תירגע, אח. אתה טוב.
אני ואתה כרגע שיחקנו ראש בראש. אתה שחקן טוב.
- הכול טוב, אחי. - טוב.
אתם טובים. אני מפרגן לכם. קדימה.
אל תתבאס.
טוב, חבר׳ה, אני רוצה שתדעו שזה היה סוף שבוע פנטסטי.
שיחקתם מעולה.
ומה שלמדתי זה שבין שאנחנו במעצר ובין שלא,
אנחנו מאוחדים.
אנחנו חופשיים בנפש ובלב.
שאלו אותי למה אני לא מצטלם באגרוף מונף
ועניתי להם, ״כי אני האגרוף.״
אני מנסה להעביר לכם את המסר הזה,
לכל אחד ואחד מהשחקנים שהיו פה היום.
אתם האגרוף. שאו אותו בעוצמה. תהיו גאים בו.
ותזכרו, האגרוף מסמל אחדות. שיתוף פעולה. תודה.
אגרופים למעלה.
סבבה. זה הדיבור? זה הדיבור.
- קדימה, אחי. קדימה. - קדימה, מוס.
בסדר, הבנתי. תקשיבו.
הראפ שלי הוא פלא זה מתחרז עם בית כלא
המקום שבו אותנו מדכאים את השחורים ואת השחומים
רוכבים על הגב של גברים צעירים כובלים אותם באזיקים
אבל בראשי, נותן למחשבות לרוץ חופשי
הזמן עובר השעון מתקתק
כשאצא לחופשי, כשתגיע השעה לא יעניינו אותי כוח והשפעה
אעשה קופה אעלה את הרף
אקבע מגמות אעשה קופה
בינתיים אני חורז חרוז או שניים
מעביר את הזמן עם אחיי
אללה שומר עלינו, דון דדס שחקנים צעירים
מתאמנים על לימודי זן
מהרהר, טינה לעולם לא שומר לא מתעמת עם אחר
סוואגר ימשיכו להדהד סוואגר ימשיכו להדהד
- סוואגר ימשיכו להדהד - רגע, רגע. יו, יו, יו.
תן לי קצב.
אה, אה, אה, אה, אה, אה
היום קראתי מכתב שחימם את ליבי ועשה אותי מאושר
במשקל שלושה קילוגרם נולד לי אוצר
חשבתי שידעתי מהו אושר אבל עכשיו אני שמח רצח
אלוהים העניק לי בן ובורכתי לנצח
אזרח שומר חוק זה מי שאני
מספיק עם אורח החיים העברייני
אנסה את מזלי עם חיים חדשים טעונים במחסנית
אכוון טוב למטרה אעשה הכול כדי להגיע אליה
טיפאני, דברי איתי. מה קורה?
היי, אמרתי שאתקשר אליך כשנסיים. אנחנו בהפסקה כרגע.
אוקיי, אבל מה אומרים בוועד המנהל?
אתם מבינים שכשקריסטל ג׳ארט עלתה לשידור חי באינסטגרם
היא קיבלה מיליון צפיות, נכון? מיליון.
שלא לדבר על הקהל שהגיע למשחק בהילטופ סנטרל.
המוני תלמידים שחורים מכל רחבי הוומ״ו הגיעו.
משרד התובע המחוזי הוצף במכתבים
המביעים תמיכה בג׳ייס קרסון ובחבריו לקבוצה.
אתם לא רוצים להיות הצד הרע הסיפור הזה, נכון?
ד״ר אמורי לוסון חושב שאתה והוא מסכימים זה עם זה.
טוב, עדיף שהוא יחשוב ככה.
תקשיבי, טיף, את מכירה אותי, נכון?
את יודעת שאני לא מנסה לחרוג מסמכותי, אבל...
אז אל תחרוג. כמו שאמרתי, כשנקבל החלטה אני אעדכן אותך.
טיף...
וואו, זה די טוב, אחי.
כן, זה מפני שאתה לא צריך לאכול את זה בכל יום.
נכון. בגלל זה יש לנו את זה.
- זה רוטב ממבו? - כן.
מערבבים קצת קטשופ, רוטב ברביקיו, רוטב חריף ורסק תפוחים.
- ואז בום, יש פה ממבו. - לא.
- אחי, אתה הזוי. - נה.
- אין מצב. רגע. רגע. - אני אומר לך.
- הבחור הזה הזוי. - משוגע.
קצת מזה.
שלא אשכח את רסק התפוחים.
יו.
טוב, תן לי לנסות.
- כן. - לא.
יו, יו, באמת. יש לזה טעם אוכל ממסעדה.
- יו! כן! - תן לי לנסות.
יו. תוסיף קצת מזה.
יו, הוא לא שיקר!
וינס צ׳ארלס.
אתה מחזיק מעמד?
כן. תקשיב, אני יודע שאכזבתי אותך, בנאדם.
אני יודע שאני מאכזב את כולם.
אפילו קיוויתי שלא תראו אותי פה, אם לומר את האמת.
וינס, אני מרגיש שאני אכזבתי אותך.
עשיתי דברים מטופשים, המאמן.
היינו מרוששים. תקשיב, אני והמשפחה שלי...
תקשיב. תקשיב, אתה לא צריך להסביר לי כלום.
- אוקיי? - טוב.
כמה זמן נשאר לך פה?
עוד שלושה חודשים.
כשימלאו לי 18 שנים יעבירו אותי לפטוקסנט.
ואז אצטרך לרצות עוד שנה שם.
טוב, תקשיב, אל תפנה כתף קרה למאמן שלך,
אתה יודע.
אני אכתוב לך וכדאי שתכתוב לי בחזרה.
כן.
תקשיב, וינס.
אני מכיר אותך.
והטעויות הכי גדולות שלך לא מגדירות אותך.
וואו, המאמן. נגעת לליבי.
אני שמח.
טוב.
- נותרו לי עוד שישה חודשים. - יופי.
כלומר, כבר יש לך כישרון,
אבל אתה יכול להשתמש בזמן שנשאר לך כדי להתאמן בלי סוף.
- וכשתצא מפה... - לא.
ימי התהילה שלי בכדורסל...
תראה, אני לא מתמודד טוב עם לחץ.
נראה שהתמודדת עם כל הלחץ היום די טוב.
אה, זה? אחי, זה היה קלי קלות.
אל תתנשא.
הוא אמר שלשחק נגדנו היה קלי קלות.
שמעתם על קולג׳ סאות׳ פליינס?
זה קולג׳ בטקסס. הם עושים שם עבודה טובה.
הם רוצים לבחון אותי אחרי שאשתחרר.
חדשות טובות. ומזל טוב.
תודה. יש מצב שתזרקו איזו מילה טובה?
עם הזינוקים שלך ועם ההגנה המעולה שלך? בטח.
היי, קבוצה. כל אחד מכם יכול להעביר דולר לחשבון הטלפון שלי?
התחלנו.
אתה תמיד מתחנן שיעשו בשבילך משהו.
אני רציני.
התערבתי במשחק הזה על עלות שיחות טלפון למשך לשבוע שלם.
אני לא יכול לא להתקשר למשפחה שלי במשך שבוע.
ואיך זה קשור אלינו?
קשור מאוד, מה זאת אומרת? זה קרה כי הפסדנו.
היי, בנאדם, אני אשים שלושה דולרים, אחי.
תודה, די.
היי, היי, וינס, מה איתך?
אני צריך לבדוק את החשבון שלי, לוודא שההעברה מאימא שלי הגיעה.
הסמלת המפטון?
תיאורטית, אם מבקר רוצה להעביר כסף לחשבון של מישהו
כדי שהוא יוכל להשתמש בטלפון, זה אפשרי?
תיאורטית, כן.
בדרך החוצה מבקרים יכולים לעבור בהנהלת חשבונות.
יש חרק באוכל שלי.
מי שם אותו שם, אה? מי עשה את זה?
- יו, די, תירגע. - תירגע, בנאדם.
- אפשר להביא לך מגש אחר. - אני כבר לא רעב.
זה בטח מה שהם רצו לעשות.
- להרעיב אותי אחרי המשחק. - היי, היי.
מה זה החרא הזה!
- היי! - יו, יו, תירגע.
- בחייך. - מה?
- דיאנדרה, שב. - תמיד מסתלבטים איתי פה!
- למה? למה? - דיאנדרה, תירגע.
מה... בנאדם, תעזוב אותי. תעזבו... רדו ממני.
- לא. מה אתם עושים? - יו, יו! מה אתם עושים?
- זה לא הכרחי. תעזבו אותו. - תתרחקו. זה למען ביטחונו האישי.
- מה השטויות האלה! - ג׳ייס, מספיק!
בנאדם.
אל תיתן להם לעשות לך את זה.
אל תיתן להם לקחת לך את שמחת החיים, ג׳ייס קרסון.
אם הם חושבים שהם יכולים... הם יעשו את זה!
הם דוחפים לי תרופות מגיל 12.
אבל אני ממשיך להילחם.
אני ממשיך להילחם!
ג׳ייס.
לא כך קיוויתי שהיום יסתיים.
אני רוצה להודות לכם. אני מעריך את מה שעשיתם.
אין לכם מושג כמה. תודה.
בחדר מימינך.
אבא.
היי.
אני...
אני כבר לא חובש את כיסוי הראש כמו פעם.
שמתי לב. אבל אתה לא צריך לחבוש כיסוי ראש כדי להיות מוסלמי מאמין.
אני יודע. פשוט...
אחרי כל מה שקרה...
כבר לא ידעתי במה אני מאמין.
אני מבין אותך.
אמרת לי שיש סיבה לקיום שלי.
כן.
אמרת לי שאני יכול לחולל שינוי.
ואם אאבד את האמונה בזה?
נאבד הכול.
אני ממש רוצה להתפלל דועא כרגע.
גם אני, בני.
בשם האל.
השלום עליכם ורחמי אללה...
את בסדר?
הרגשתי גשם.
בואו נצא לדרך.
הלו.
אתה בטוח?
רגע, רגע.
אוקיי, אתה יכול לשלוח לי את זה בהודעה?
טוב.
בדיוק דיברתי עם אלונזו פאוורס.
הוא היה בקשר עם חלק מההורים שלכם ובמשרד התובע המחוזי הוחלט לא להגיש כתב אישום.
הם ירצו שתעשו עבודות שירות,
אבל לא תקבלו עונש מאסר.
״מועצת הספורטאים המאוחדת של מרילנד
השעתה אתכם מכל פעילות הקשורה בכדורסל.״
״אולם אם תתנצלו על מעשיכם...
תשובו לפעילות באופן מיידי.״
אתם חופשיים.
בואו נחזור הביתה.
כן! כן!
כן, יורד גשם! תשטוף הכול!
תשטוף הכול! יורד גשם! כן!
- אוקיי, ניקו. בוא. - כן!
כן!
תרגום: גלעד וייס